L'alcalde sol·licita a la Diputació de València millores en la CV-324 que va de Sagunt a Petrés
05 de novembre 2019

![](/media/2dje4gt0/97-c_reunion-diputacion-5-11-2019.jpg)  
  

L'alcalde de Sagunt, Darío Moreno, ha acudit este matí a la Diputació de València per a sol·licitar millores en la CV-324 que va de Sagunt a Petrés. Per este motiu, Moreno s'ha reunit amb el vicepresident 2n de l'àrea d'Infraestructures, Rafa García, acompanyat pel regidor de Mobilitat Urbana, Javier Raro, i l'alcalde de Petrés, Pere Peiró.

Després de la unanimitat presentada per part de tots els grups municipals en l'últim ple d'octubre a la moció que sol·licitava instar a la Diputació a causa de la problemàtica d'esta zona, Darío Moreno ha assistit a una reunió que ha qualificat de «**molt positiva**». García ha confirmat que l'obra de la rotonda ja està adjudicada i que està previst que finalitze al març o abril de 2020.

L'alcalde de Sagunt ha assegurat que esta rotonda «**és una solució de mobilitat imprescindible per a tota eixa zona, tant per a la connexió entre els dos nuclis Sagunt-Petrés, com per a la connexió entre la urbanització i els col·legis. Esperem que siga una realitat al març o abril**».

D'altra banda, Moreno, a més de la rotonda, ha traslladat la importància de «**actuar en la carretera CV-324 que connecta amb Petrés, ja que considerem que no reunix els requisits mínims de seguretat viària, ja que parlem de vides humanes**». El diputat Rafa García, per la seua banda, també ha constatat la importància d'esta carretera i el mal estat en què es troba i ha afirmat que començaran els passos per a poder condicionar-la, ampliar els carrils i incloure vorals, per a convertir-la en una carretera del segle XXI, una carretera segura. No obstant això, el diputat ha advertit que este procés dura anys. Finalment, Moreno ha assegurat que es continuarà pressionant per a l'actuació en la carretera Sagunt-Petrés, «**que esperem que siga una realitat en esta legislatura**».​

*   [](http://www.facebook.com/sharer.php?u=https://aytosagunto.es/va/actualitat/l-alcalde-sol-licita-a-la-diputació-de-valència-millores-en-la-cv-324-que-va-de-sagunt-a-petrés/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-sol-licita-a-la-diputació-de-valència-millores-en-la-cv-324-que-va-de-sagunt-a-petrés/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-sol-licita-a-la-diputació-de-valència-millores-en-la-cv-324-que-va-de-sagunt-a-petrés/ "Linked In")
*   [](mailto:?body=https://aytosagunto.es/va/actualitat/l-alcalde-sol-licita-a-la-diputació-de-valència-millores-en-la-cv-324-que-va-de-sagunt-a-petrés/)